
			JUDEȚUL ALBA
COMUNA SĂSCIORI
CONSILIUL LOCAL
                                                 
                                             HOTĂRÂREA nr. 33/2025
[bookmark: _Hlk125119540]privind aprobarea bugetului de venituri și cheltuieli și a programului anual de investiții al Comunei Săsciori pe anul 2025

     Consiliul Local al comunei Săsciori, județul Alba întrunit în ședința publică ordinară din data de 24.03.2025;
Luând în dezbatere:
· Proiectul de hotărâre nr.127/17.03.2025 privind propunerea bugetului de venituri și cheltuieli și a programului anual de investiții al comunei Săsciori pe anul 2025, iniția de domnul primar Morar Nicolae Florin; 
· Referatul de aprobare al primarului comunei Săsciori  în calitate de inițiator, înregistrat cu nr. 128/17.03.2025;  
· Raportul de specialitate al Compartimentului financiar-contabil nr. 129/17.03.2025;
· raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
· raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport ;
· raportul de avizare al comisiei de specialitate nr.3 - juridică și de disciplină, protecția mediului și turism;
Luând în considerare adresele:
[bookmark: _Hlk505683047]- Administrația Județeană a Finanțelor Publice Alba nr.ABG_STZ-2235/17.02.2025 cu suma de 4376 mii lei privind sumele defalcate din TVA pentru finanțarea cheltuielilor descentralizate la nivelul comunelor pentru asistenți personali persoane cu handicap, ajutor încălzire, tichete grădiniță și CES (cod 110202), 
- Administrația Județeană a Finanțelor Publice Alba nr. ABG_STZ-2282/17.02.2025 cu suma de 2249 mii lei (cod 040201) privind sumele defalcate din impozitul pe venit.
- Administrația Județeană a Finanțelor Publice Alba nr. ABG_STZ-2282/17.02.2025 cu suma de 2155 mii lei (cod 040204) privind sumele defalcate din privind sumele defalcate din impozitul pe venit pentru echilibrarea bugetelor locale. 
- Administrația Județeană a Finanțelor Publice Alba nr. ABG_STZ-2282/17.02.2025 cu suma de 834 mii lei (cod 110206) privind sumele defalcate din TVA pentru echilibrarea bugetelor locale. 
      Tinand cont de prevederile:
· Legii nr. 273/2006 privind finanțele publice locale și a Legii nr. 9/2025 - legea bugetului de stat pe anul 2025;
	În temeiul  art.129 alin.(2) lit. b) și  alin.(4) lit.a), art. 139 alin.(3) lit.a) şi art. 196 alin.(1) lit.a) din O.U.G. nr. 57/2019 privind Codul administrativ, cu completările ulterioare:
HOTĂRĂȘTE:

     

           Art.1 Se aprobă bugetul local de venituri si cheltuieli al Comunei Săsciori pe anul 2025, conform Anexei nr.1, parte integrantă a prezentei hotărâri.
Art.2 Se aprobă Programul anual de investiţii publice al Comunei Săsciori pe anul 2025, conform Anexei nr.2 și 3, parte integrantă a prezentei hotărâri.
Art.3 Se aprobă utilizarea excedentului din sursa A rezultat la finele anului 2024 ȋn sumă de 240.000 lei, pentru finanţarea secţiunii de dezvoltare, respectiv investiţii programate ȋn anul 2025.
Art.4. Se abrogă art. 1 din HCL nr. 3/2025.
Art.5. Cu ducerea la îndeplinire a prezentei hotărâri se încredințează domnul Morar Nicolae Florin,  primarul comunei Săsciori.
Art.6. 1) Împotriva prezentei hotărâri persoana care se consideră vătămată într-un drept al său sau într-un interes legitim poate formula plângere prealabilă la Consiliul Local al comunei Săsciori, în termen de 30 de zile de la data comunicării.
    (2)  Hotărârea poate fi contestată la secţia de contencios administrativ a Tribunalului Alba în termen de 6 luni de la data comunicării răspunsului la plângerea prealabilă depusă, conform Legii nr. 554/2004 a contenciosului administrativ, cu modificările şi completările ulterioare.
[bookmark: _Hlk121307982]Art.7. Prezenta hotarare se înainteaza si se comunica: Institutiei Prefectului - Judetul Alba, Administratiei Judetene a Finantelor Publice Alba, Trezoreriei Sebeș, Primarului comunei Săsciori, Compartimentului financiar-contabil din cadrul Primăriei Săsciori, 1 exemplar la dosar si se afiseaza prin grija secretarului la avizierul Primariei si pe pagina de web : www.comunasasciori.ro.

                                                Săsciori, 24 martie  2025


       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
       Furdui Petru Valentin                                                     Groza Ligia Daniela









Prezenta Hotărâre a fost adoptată cu un numar de 10 voturi favorabile, valabil exprimate, care reprezintă 66,66 % din numarul consilierilor în funcție și 66,66% din numărul consilierilor prezenți.

